CELEX: 62017TN0506
Language: sl
Date: 2017-08-08 00:00:00
Title: Zadeva T-506/17: Tožba, vložena 8. avgusta 2017 – Makhlouf/Svet

16.10.2017   
            
            
               SL
            
            
               Uradni list Evropske unije
            
            
               C 347/38
            
         Tožba, vložena 8. avgusta 2017 – Makhlouf/Svet
   (Zadeva T-506/17)
   (2017/C 347/49)
   Jezik postopka: francoščina
   
      Stranki
   
   
      Tožeča stranka: Rami Makhlouf (Damas, Sirija) (zastopnik: E. Ruchat, odvetnik)
   
      Tožena stranka: Svet Evropske unije
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               ugotovi, da je tožba tožeče stranke dopustna in utemeljena;
            
         
               —
            
            
               na podlagi tega Sklep (SZVP) 2017/917 z dne 29. maja 2017 in poznejše akte za njegovo izvajanje razglasi za nične v delu, v katerem se nanašajo na tožečo stranko;
            
         
               —
            
            
               Svetu Evropske unije naloži plačilo stroškov postopka.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja pet tožbenih razlogov.
   
               1.
            
            
               Prvi tožbeni razlog: izpodbijani akti naj bi kršili pravico tožeče stranke do obrambe, zlasti njeno pravico do učinkovitega sodnega varstva, zavarovano s členoma 6 in 13 Evropske konvencije o človekovih pravicah (EKČP), členom 215 PDEU in členoma 41 in 47 Listine Evropske unije o temeljnih pravicah.
            
         
               2.
            
            
               Drugi tožbeni razlog: tožena stranka naj bi kršila obveznost obrazložitve, saj naj navedena obrazložitev ne bi zadoščala obveznosti, ki jo imajo institucije Evropske unije v skladu s členom 6 EKČP, členom 296 PDEU in členom 41 Listine Evropske unije o temeljnih pravicah.
            
         
               3.
            
            
               Tretji tožbeni razlog: Svet naj bi storil očitno napako pri presoji, kar zadeva vpletenost tožeče stranke v financiranje sirskega režima.
            
         
               4.
            
            
               Četrti tožbeni razlog: izpodbijani akti naj bi nepravično in nesorazmerno omejevali temeljne pravice tožeče stranke, zlasti njeno lastninsko pravico, zavarovano s členom 1 Prvega dodatnega protokola k EKČP in členom 17 Listine Evropske unije o temeljnih pravicah, pravico do spoštovanja njenega ugleda, določeno v členih 8 in 10 EKČP, pravico do domneve nedolžnosti, zavarovano s členom 6 EKČP in členom 48 Listine Evropske unije o temeljnih pravicah, ter svobodo gibanja, zagotovljeno s členom 2(2) Protokola št. 4 h EKČP.
            
         
               5.
            
            
               Peti tožbeni razlog: kršitev smernic za izvajanje in ocenjevanje omejevalnih ukrepov (sankcij) v okviru skupne zunanje in varnostne politike EU (dokument Sveta 15114/05 z dne 2. decembra 2005).